Arranca la 25 edició de les festes de Sant Nicolau al Grau de Gandia
24 novembre 2023

## Arranca la 25 edició de les festes de Sant Nicolau al Grau de Gandia24 novembre 2023Última actualització: 24 novembre 2023

![](../gestion/img/0ff23cb7555cfcff26479c470251bdbdfbba4381c4ebd3e65038d80e32d2c712.jpg)  
  

El **president de la Junta de Districte del Grau i la platja**, **Miguel Ángel Picornell**; la presidenta de la Confraria de Sant Nicolau, **Filo Mas**; la padrina **Isabel Colomer**, i el clavariet d'enguany, **Tomás Morojosa**, han presentat hui el programa de les **festes de Sant Nicolau**, que arrancaran hui divendres, 24 de novembre.

Com ha explicat el regidor, esta edició és molt important perquè, _**“encara que està documentat que ja es duia a terme en el s.XVIII, fa 25 anys que va nàixer la Confraria de Sant Nicolau i va reprendre esta setmana festiva”**_.

Les celebracions començaran **hui a les 21** hores amb la **nit d’albades**, i seguiran amb la **missa a l'església de Sant Nicolau** i el **pregó inaugural** d'este **diumenge** que tindran lloc **a les 10 i les 11 del matí**, respectivament. Eixa mateixa vesprada, la **sala d'actes del Grau** acollirà l'**esdeveniment del 25 aniversari** de la confraria de la festa.

El **dilluns 27, dimarts 28 i dimecres 29**, a les **18 hores**, tindran lloc les tradicionals **caminades**, que aniran **des de l'església de Sant Nicolau fins a la de Santa María de la Mar**. Mas ha recalcat que, en acabar, els participants podran gaudir d'una **degustació de castanyes i mistela**.

El **dissabte 2 de desembre** hi haurà un **sopar del 25 aniversari al Centre de Convivència de Majors del Grau**, per al qual cal adquirir entrades. El **diumenge** serà el **Dia del Clavari**, que tindrà com a protagonista a Morojosa. El dia començarà a les **10 hores** amb una **missa i** una **xocolatada**, i seguirà a les **11 hores** amb la **despertà infantil**.

Per part seua, **l'embull del port** serà l'escenari dels **jocs populars** i el **concurs de paelles de les 13 hores**, així com de l'actuació del **grup La Diferència i el «tardeo» amb La Seu**.

El **dimarts 5 de desembre**, hi haurà un **concert del grup de Cambra i Orquestra de l'Escola de Música del Districte Marítim del Grau**, que tindrà lloc a l'**església de Sant Nicolau a les 20.30 hores**.

Finalment, el **dimecres 6 de desembre** serà el **dia gran** de la setmana, per al qual s'ha preparat una variada jornada en honor al patró de la festivitat. Entre altres coses, hi haurà una **despertà a les 8 hores**, una **cercavila a les 11.15 hores** i una **missa a les 12 hores**.

A les **14 hores**, començarà el típic **dinar de germanor** i a les **17.30 hores** els veïns **recolliran a la padrina d'enguany**. El punt i final de la setmana serà la **processó de les 18 hores**, que comptarà amb un **castell** de focs artificials a càrrec de la **Pirotècnia Borredà**.

Colomer ha aprofitat l'ocasió per a convidar, tant a la gent del Grau com a les persones de la comarca de la Safor, a que gaudisquen de la festa. A més, ha afegit que per a ella és _“tot un orgull”_ ser la representant d'una edició _“tan important com la d'enguany”_.

[Twittear](https://twitter.com/share)